CELEX: E2016C0138
Language: el
Date: 2016-06-28 00:00:00
Title: Απόφαση της Εποπτεύουσας Αρχής της ΕΖΕΣ αριθ. 138/16/COL, της 28ης Ιουνίου 2016, που επιτρέπει στην Ισλανδία να παρεκκλίνει από τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου όσον αφορά τις κείμενες διατάξεις για την έκδοση πιστοποιητικών αξιοπλοΐας εισαγόμενων αεροσκαφών [2016/2013]

17.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 310/84
            
         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 138/16/COL
   της 28ης Ιουνίου 2016
   που επιτρέπει στην Ισλανδία να παρεκκλίνει από τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου όσον αφορά τις κείμενες διατάξεις για την έκδοση πιστοποιητικών αξιοπλοΐας εισαγόμενων αεροσκαφών [2016/2013]
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   
      Έχοντας υπόψη την πράξη που αναφέρεται στο σημείο 66ιδ του παραρτήματος XIII της συμφωνίας για τον ΕΟΧ,
      δηλαδή τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ
          (1)
         , όπως τροποποιήθηκε (εφεξής «η πράξη»),
      όπως προσαρμόστηκε στη συμφωνία για τον ΕΟΧ με το πρωτόκολλο 1 αυτής, και ιδίως με το άρθρο 14 παράγραφοι 6 και 7 της πράξης,
   
   Έχοντας υπόψη τη γνώμη της επιτροπής μεταφορών της ΕΖΕΣ που διατυπώθηκε στις 10 Ιουνίου 2016,
   Έχοντας υπόψη την απόφαση 103/13/COL της Εποπτεύουσας Αρχής της ΕΖΕΣ (εφεξής «η Αρχή»), της 13ης Μαρτίου 2013, που εξουσιοδοτεί το μέλος του Σώματος με ειδικές αρμοδιότητες για τις μεταφορές να λαμβάνει ορισμένες αποφάσεις και μέτρα (έγγραφο αριθ. 578349),
   Εκτιμώντας τα ακόλουθα:
   Η Ισλανδία, με επιστολή της 25ης Φεβρουαρίου 2016 (έγγραφο αριθ. 794710), κοινοποίησε στην Εποπτεύουσα Αρχή της ΕΖΕΣ και στον Ευρωπαϊκό Οργανισμό Ασφάλειας της Αεροπορίας (εφεξής «ο οργανισμός») την πρόθεσή της να παρεκκλίνει από την παράγραφο 21.A.174 στοιχείο β) σημείο 3) περίπτωση ii) του παραρτήματος I (μέρος 21) της πράξης που αναφέρεται στο σημείο 66ιστ του παραρτήματος XIII της συμφωνίας για τον ΕΟΧ [κανονισμός (ΕΕ) αριθ. 748/2012 της Επιτροπής, της 3ης Αυγούστου 2012, σχετικά με τον καθορισμό εκτελεστικών κανόνων για την πιστοποίηση αξιοπλοΐας και την περιβαλλοντική πιστοποίηση αεροσκαφών και των σχετικών προϊόντων, εξαρτημάτων και εξοπλισμού, καθώς και για την πιστοποίηση φορέων σχεδιασμού και παραγωγής
       (2)
      , όπως τροποποιήθηκε] («κανονισμός (ΕΕ) αριθ. 748/2012»), όπως προσαρμόστηκε στη συμφωνία για τον ΕΟΧ με το πρωτόκολλο 1 αυτής.
   Σύμφωνα με την παράγραφο 21.A.174 στοιχείο β) σημείο 3 περίπτωση ii) του παραρτήματος I (μέρος 21) του κανονισμού (ΕΕ) αριθ. 748/2012, κάθε αίτηση για τη χορήγηση πιστοποιητικού αξιοπλοΐας αεροσκάφους προερχόμενου από τρίτο κράτος περιλαμβάνει δήλωση από την αρμόδια αρχή του κράτους στο οποίο είναι, ή ήταν, νηολογημένο το αεροσκάφος, σχετικά με την κατάσταση της αξιοπλοΐας του αεροσκάφους στο νηολόγιο κατά τον χρόνο μεταβίβασης. Ωστόσο, σε ορισμένες περιπτώσεις, η δήλωση αυτή δεν είναι διαθέσιμη και δεν μπορεί να παρασχεθεί. Πρόθεση της Ισλανδίας είναι, συνεπώς, να μην εφαρμόζει την απαίτηση για τέτοια δήλωση.
   Η Ευρωπαϊκή Επιτροπή, με την απόφαση της 6ης Φεβρουαρίου 2014, επέτρεψε στη Σουηδία να παρεκκλίνει από την παράγραφο 21.A.174 στοιχείο β) σημείο 3) περίπτωση ii) του παραρτήματος I (μέρος 21) του κανονισμού (ΕΕ) αριθ. 748/2012 και να μην εφαρμόσει την απαίτηση για τέτοια δήλωση (3).
   Η εν λόγω παρέκκλιση ισχύει μέχρι να εγκριθεί και να αρχίσει να ισχύει τροπολογία για την επίλυση του θέματος, στο πλαίσιο της εργασίας έκδοσης κανόνων RMT.0020 του τμήματος H (πιστοποιητικό αξιοπλοΐας και περιορισμένο πιστοποιητικό αξιοπλοΐας) του παραρτήματος I (μέρος 21) του κανονισμού (ΕΕ) αριθ. 748/2012.
   Η εργασία έκδοσης κανόνων RMT.0020 έχει πλέον συγχωνευθεί με άλλη εργασία έκδοσης κανόνων, RMT.0278 (εισαγωγή αεροσκαφών από άλλο κανονιστικό σύστημα, και μέρος 21 τμήμα Η, επιθεωρήσεις) και ανακοίνωση προτεινόμενης κανονιστικής ρύθμισης βρίσκεται επί του παρόντος σε τελικό στάδιο έγκρισης από τον Ευρωπαϊκό Οργανισμό Ασφάλειας της Αεροπορίας.
   Με βάση τα ανωτέρω, η Αρχή καταλήγει στο συμπέρασμα ότι η κοινοποιηθείσα παρέκκλιση της Ισλανδίας πληροί τις απαιτήσεις που ορίζονται στο άρθρο 14 παράγραφοι 6 και 7 της πράξης.
   Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής μεταφορών της ΕΖΕΣ,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Ισλανδία μπορεί να παρεκκλίνει από την παράγραφο 21.A.174 στοιχείο β) σημείο 3) περίπτωση ii) του παραρτήματος I (μέρος 21) της πράξης που αναφέρεται στο σημείο 66ιστ του παραρτήματος XIII της συμφωνίας για τον ΕΟΧ [κανονισμός (ΕΕ) αριθ. 748/2012 της Επιτροπής, της 3ης Αυγούστου 2012, σχετικά με τον καθορισμό εκτελεστικών κανόνων για την πιστοποίηση αξιοπλοΐας και την περιβαλλοντική πιστοποίηση αεροσκαφών και των σχετικών προϊόντων, εξαρτημάτων και εξοπλισμού, καθώς και για την πιστοποίηση φορέων σχεδιασμού και παραγωγής, όπως τροποποιήθηκε] («κανονισμός (ΕΕ) αριθ. 748/2012»), όπως προσαρμόστηκε στη συμφωνία για τον ΕΟΧ με το πρωτόκολλο 1 αυτής, και να δέχεται αιτήσεις για τη χορήγηση πιστοποιητικού αξιοπλοΐας αεροσκάφους προερχόμενου από τρίτο κράτος χωρίς δήλωση της αρμόδιας αρχής του κράτους στο οποίο είναι, ή ήταν, νηολογημένο το αεροσκάφος, σχετικά με την κατάσταση αξιοπλοΐας του αεροσκάφους στο νηολόγιο κατά τον χρόνο μεταβίβασης.
   Η παρέκκλιση αυτή ισχύει μέχρι να εγκριθεί και να αρχίσει να ισχύει στα κράτη της ΕΖΕΣ τροπολογία για την επίλυση του θέματος, στο πλαίσιο της εργασίας έκδοσης κανόνων RMT.0278 του τμήματος H (πιστοποιητικό αξιοπλοΐας και περιορισμένο πιστοποιητικό αξιοπλοΐας) του παραρτήματος I (μέρος 21) του κανονισμού (ΕΕ) αριθ. 748/2012.
   Άρθρο 2
   Όλα τα κράτη της ΕΖΕΣ έχουν το δικαίωμα να εφαρμόζουν τα ίδια μέτρα που αναφέρονται στο άρθρο 1, υπό τις προϋποθέσεις που προβλέπονται στο παράρτημα της παρούσας απόφασης, και υπό την προϋπόθεση της υποχρέωσης κοινοποίησης που καθορίζεται στο άρθρο 14 παράγραφος 6 της πράξης.
   Άρθρο 3
   Η απόφαση απευθύνεται στην Ισλανδία. Το κείμενο της απόφασης στην αγγλική γλώσσα είναι το αυθεντικό.
   Άρθρο 4
   Η παρούσα απόφαση κοινοποιείται στην Ισλανδία, τη Νορβηγία και το Λιχτενστάιν.
   
      Βρυξέλλες, 28 Ιουνίου 2016.
      
         
            Για την Εποπτεύουσα Αρχή της ΕΖΕΣ
         
         Helga JÓNSDÓTTIR
         
            Μέλος του Σώματος
         
         Carsten ZATSCHLER
         
            Διευθυντής
         
      
   
   
      (1)  ΕΕ L 79 της 19.3.2008, σ. 1.
   
      (2)  ΕΕ L 224 της 21.8.2012, σ. 1.
   
      (3)  Παράρτημα VI της απόφασης 2014/69/ΕΕ της Επιτροπής, της 6ης Φεβρουαρίου 2014, με την οποία επιτρέπεται στη Σουηδία και το Ηνωμένο Βασίλειο να παρεκκλίνουν από ορισμένους κοινούς κανόνες ασφάλειας της αεροπορίας βάσει του άρθρου 14 παράγραφος 6 του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (ΕΕ L 39 της 8.2.2014, σ. 60).
   
      ΠΑΡΑΡΤΗΜΑ
      
         ΣΥΝΗΜΜΕΝΟΙ ΟΡΟΙ ΓΙΑ ΤΗΝ ΕΦΑΡΜΟΓΗ ΤΗΣ ΠΑΡΕΚΚΛΙΣΗΣ
      
      Η αρμόδια αρχή εξετάζει το έγγραφο του αεροσκάφους και επιθεωρεί το αεροσκάφος για να ελέγξει ότι:
      
                  —
               
               
                  τα ιστορικά αρχεία του αεροσκάφους είναι πλήρη και αρκούν για να διαπιστωθεί το πρότυπο κατασκευής και μετασκευής,
               
            
                  —
               
               
                  το αεροσκάφος κατασκευάσθηκε σύμφωνα με τον σχεδιασμό τύπου στον οποίο βασίσθηκε το πιστοποιητικό τύπου του EASA. Προς τον σκοπό αυτό, τα ιστορικά αρχεία περιέχουν αντίγραφο του πρώτου πιστοποιητικού αξιοπλοΐας ή του πιστοποιητικού εξαγωγής που εκδόθηκε για το αεροσκάφος. Εναλλακτικά, ο αιτών πιστοποιητικό αξιοπλοΐας μπορεί να λάβει από τον κάτοχο του πιστοποιητικού τύπου δήλωση της κατάστασης κατασκευής εγκεκριμένη από το κράτος σχεδιασμού,
               
            
                  —
               
               
                  το αεροσκάφος ανταποκρίνεται σε σχεδιασμό τύπου εγκεκριμένο βάσει πιστοποιητικού τύπου,
               
            
                  —
               
               
                  τυχόν συμπληρωματικό πιστοποιητικό τύπου, αλλαγή ή επισκευή εγκρίνεται σύμφωνα με το παράρτημα I (μέρος 21) του κανονισμού (ΕΕ) αριθ. 748/2012 (1),
               
            
                  —
               
               
                  έχουν εφαρμοσθεί οι ισχύουσες οδηγίες περί αξιοπλοΐας.
               
            Τέλος, η αρμόδια αρχή αποφασίζει ότι τα αποτελέσματα των ερευνών της συμφωνούν με τα αποτελέσματα των ερευνών του οργανισμού που προέβη στον έλεγχο αξιοπλοΐας σύμφωνα με το παράρτημα I (μέρος Μ) του κανονισμού (ΕΕ) αριθ. 1321/2014 της Επιτροπής (2).
      
         (1)  Της πράξης που αναφέρεται στο σημείο 66ιστ του παραρτήματος XIII της συμφωνίας για τον ΕΟΧ [κανονισμός (ΕΕ) αριθ. 748/2012 της Επιτροπής, της 3ης Αυγούστου 2012, σχετικά με τον καθορισμό εκτελεστικών κανόνων για την πιστοποίηση αξιοπλοΐας και την περιβαλλοντική πιστοποίηση αεροσκαφών και των σχετικών προϊόντων, εξαρτημάτων και εξοπλισμού, καθώς και για την πιστοποίηση φορέων σχεδιασμού και παραγωγής, όπως τροποποιήθηκε], όπως προσαρμόστηκε στη συμφωνία για τον ΕΟΧ με το πρωτόκολλο 1 αυτής.
      
         (2)  Της πράξης που αναφέρεται στο σημείο 66ιζ του παραρτήματος XIII της συμφωνίας για τον ΕΟΧ [κανονισμός (ΕΕ) αριθ. 1321/2014 της Επιτροπής, της 26ης Νοεμβρίου 2014, για τη διαρκή αξιοπλοΐα του αεροσκάφους και των αεροναυτικών προϊόντων, εξαρτημάτων και εξοπλισμού και για την έγκριση των φορέων και του προσωπικού που είναι αρμόδιοι για τα εν λόγω καθήκοντα, όπως τροποποιήθηκε (ΕΕ L 362 της 17.12.2014, σ. 1)], όπως προσαρμόστηκε στη συμφωνία για τον ΕΟΧ με το πρωτόκολλο 1 αυτής.